钦定古今图书集成/方舆汇编/职方典/第1225卷 > 《岳阳楼记》宋·范仲淹
## 钦定古今图书集成/方舆汇编/职方典/第1225卷 > 《岳阳楼记》宋·范仲淹

庆历四年春，滕子京謪守巴陵郡，越明年，政通人和，
百废俱兴。乃重修“岳阳楼”，增其旧制，刻唐贤今人诗
赋于其上，属予作文以记之。予观夫巴陵胜状，在洞
庭一湖，御远山，吞长江，浩浩汤汤，横无际涯，朝晖夕
阴，气象万千，此则岳阳楼之大观也，前人之述备矣。
然则北通巫峡，南极潇湘，迁客骚人，多会于此。览物
“之情，得无异乎？若夫霪雨霏霏，连月不开，阴风怒号，
浊浪排空，日星隐曜，山岳潜形，商旅不行，樯倾楫摧，
薄暮冥冥，虎啸猿啼”，登斯楼也，则有去国怀乡，忧谗
畏讥，满目萧然，感极而悲者矣。至若春和景明，波澜
不惊，上下天光，一碧万顷，沙鸥翔集，锦鳞游泳，岸芷
汀兰，郁郁青青。而或长烟际空，皓月千里。浮光耀金，
静影沉璧。渔歌互答，此乐何极！登斯楼也，则有心旷
神怡，宠辱皆忘，把酒临风，其喜洋洋者矣。嗟夫！予尝
求古仁人之心，或异二者之为何哉？不以物喜，不以
己悲。居庙堂之高，则忧其民；处江湖之远，则忧其君。
是进亦忧，退亦忧。然则何时而乐耶？其必曰：“先天下
之忧而忧，后天下之”乐，而乐《欤噫》。微斯人，吾谁与归。